ZAPISNIK
29. sjednice Vijeća Mjesnog odbora Dankovec
održane dana 23. listopada 2023. u prostorijama objekta mjesne samouprave
Dankovec, Slanovečka 19, s početkom u 19,00 sati

NAZOČNI ČLANOVI VIJEĆA:
Ivica Ivanović, Katarina Budak, Josip Fabijanić, Dražen Zrinski i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 28.sjednice Vijeća Mjesnog odbora Dankovec, održane 20. rujna 2023.godine.
      Na prijedlog predsjednika, Vijeće jednoglasno prihvaća i utvrđuje
DNEVNI RED:
1. Ostavka na dužnost člana Vijeća Mjesnog odbora Dankovec
1. Prijedlozi Vijeća Mjesnog odbora Dankovec za Program građenja komunalne infrastrukture na području Grada Zagreba u 2024. - donošenje zaključka;
1. Prijedlozi Vijeća Mjesnog odbora Dankovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.- donošenje zaključka;
1. Plan potreba za aktivnostima, programima i projektima unapređenja kvalitete života u 2024. – donošenje zaključka;
1. Prijedlog prioriteta ulica za Izvedbeni program Zimske službe 2023/24. - donošenje zaključka;
1. Prijedlog lokacija za postavljanje spremnika za sol – donošenje zaključka;
1. Pitanja, prijedlozi i obavijesti.

Ad 1. Ostavka na dužnost člana Vijeća Mjesnog odbora Dankovec
	Konstatira se da je dosadašnja članica Vijeća Petra Buhin podnijela ostavku na mjesto člana Vijeća, a da je stranka Zagreb je naš! dostavila Odluku o zamjeni.  
Slijedom gore navedenog, Vijeće jednoglasno donosi
ZAKLJUČAK
o Izvješću Mandatnog povjerenstva o prestanku mandata članici Vijeća Mjesnog odbora Dankovec i početku obnašanja dužnosti zamjenice članice Vijeća


I. Prima se na znanje Izvješće Mandatnog povjerenstva o prestanku mandata članici Vijeća Mjesnog odbora Dankovec i početku obnašanja dužnosti zamjenici članice Vijeća.

II. Dana 09. listopada 2023. prestaje mandat iz osobnih razloga članici Vijeća Petri Buhin. Dana 10. listopada 2023. Kristina Budak započinje s obnašanjem dužnosti zamjenice članice Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Dankovec.

Predsjednik Vijeća čita tekst prisegea, a članica Vijeća izgovara “PRISEŽEM“.
/Potpisani tekst prisege članice Vijeća prilaže se ovom zapisniku./

Ad 2.  Prijedlozi Vijeća Mjesnog odbora Dankovec za Program građenja komunalne infrastrukture na području Grada Zagreba u 2024.
Nakon rasprave članovi Vijeća jednoglasno donose 
ZAKLJUČAK 
Predlaže se u Program građenja komunalne infrastrukture na području Grada Zagreba u 2023. uvrstiti izvođenje sljedećih radova:                     
· izgradnja kanala slivnih i oborinskih voda u Ivanovićevoj ulici od kbr. 29 cijelom dužinom oko 800 m, sve do spajanja s potokom Čučerska Reka, k.č. 12924, k.o. Čučerje novo (projektiranje i gradnja)
· proširenje i rekonstrukcija mosta u Ivanovićevoj ulici te dogradnja pješačkog prijelaza, k.č. 16781, k.o. Čučerje Novo
· proširenje i rekonstrukcija mosta u Slanovečkoj cesti te dogradnja pješačkog prijelaza k.č. 16762, k.o. Čučerje Novo
· otkup zemljišta (k.č. 13358, 13357, 13356, 13355, 13354, 13353, 13352, 13351, 13350 i 13349, sve k.o. Čučerje novo) za gradnju nove Područne škole Dankovec ili otkup svih parcela u D5 zoni

Ad. 3. Prijedlozi Vijeća Mjesnog odbora Dankovec za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
           Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. uvrstiti izvođenje slijedećih radova:

- odvojak ulice Cesari od kbr. 14, niz ulicu prema Slanovečkoj cesti – asfaltiranje 
- Svetobarbarski odvojak (produžetak) – asfaltiranje
- Šafrani – asfaltiranje
- Pukleki – asfaltiranje
- Ulica Dražena Mađarevića - asfaltiranje
- Ivanovićev odvojak – postavljanje tri stupa javne rasvjete na k.č. 13726, k.o. Čučerje Novo, put, javno dobro
- Čučerska cesta 113a i 113b – asfaltiranje
- Ulica Pavlinščak – nasipavanje tucanikom
- Ivanovićeva ulica kod kbr. 52 – asfaltiranje u dužini cca 40 m
- javno dobro, k.č. 13726, k.o. Čučerje novo – ulica/odvojak Jalševečke ceste – asfaltiranje 
- ulica Pustika, k.č. 13804, k.o. Čučerje novo – postavljanje 3 stupa javne rasvjete
- predlaže se postavljanje stupova javne rasvjete u Ulici sv. Barbare (k.č. 9742 k.o. Čučerje novo) i to od kbr. 51a do kbr. 51d.

Ad. 4. Plan potreba za aktivnostima, programima i projektima unapređenja kvalitete života u 2024.
	Članovi Vijeća su pročitali obavijest o mogućnosti korištenja sredstava iz gore navedenog plana, pa Vijeće jednoglasno donosi
ZAKLJUČAK
	Vijeće Mjesnog odbora Dankovec planira koristiti sredstva iz Plana potreba za aktivnostima, programima i projektima unapređenja kvalitete života u 2024.

Ad. 5. Prijedlog prioriteta ulica za Izvedbeni program Zimske službe 2023/24.
	Vijeće jednoglasno donosi
ZAKLJUČAK
Vijeće Mjesnog odbora Dankovec predlaže da se čiste sve asfaltirane i neasfaltirane ulice u kojima žive građani na području Mjesnog odbora Dankovec, a sljedeće ulice kao prioritet za Izvedbeni program Zimske službe 2023/24.:
           - Čučerska cesta
           - Gumerec
           - Ivanovićeva ulica
           - Ivanovićev odvojak
           - Čopci
           - Pršaki
           - Jalševečka cesta
           - Graduši
           - Pustika
           - Slanovečka cesta
           - Cesari
           - Šafrani
           - Šiprunec
           - Mihovci
           - Pirinova
           - Goliš
           - Ulica Svete Barbare
           - Svetobarbarski odvojak
           - Prešci oba kraka
           - Hađuri
           - Hađuri odvojak
           - Majpruzi        
	- Pukleki
	- Ulica Ivana Kovačića  


Ad 6.  Prijedlog lokacija za postavljanje spremnika za sol
           Nakon rasprave VMO Dankovec donosi

ZAKLJUČAK

           Predlaže se postavljanje spremnika za sol na sljedećim lokacijama:
           1. Autobusno stajalište Gumerec – Čučerska cesta, nasuprot kbr. 44
           2. Autobusno stajalište kod Caffe bara „CONCORDIA“- Čučerska cesta kod kbr.103
           3. Autobusno stajalište Slanovečka – kod mosta – Čučerska cesta, nasuprot kbr. 148
           4. Autobusno stajalište Mihovci – Čučerska cesta kod kbr.185
           5. Autobusno stajalište Sveta Barbara – Čučerska cesta kod kbr.248
           6. Dom zdravlja – Pršaki 34
           7. Područna škola Dankovec, Slanovečka kbr.19


[bookmark: _GoBack]Završeno u 20,00 sati.
KLASA: 024-08/23-003/2071
URBROJ: 251-13-11-5/009-23-2          
U Zagrebu, 23. listopada 2023.

Zapisnik sastavio: Dražen Zrinski
Zapisnik tehnički i administrativno sastavila: Sandra Šukunda
							Predsjednik Vijeća MO Dankovec                           
                                                                                                     Ivica Ivanović
